পর্দার সাভারকর রণদীপ

বলিউডে তৈরি হতে চলেছে দামোদর বিনায়ক সাভারকরের বায়োপিক।ছবির নাম ‘স্বতন্ত্র বীর সাভারকর’।দীর্ঘদিন ধরেই বলিপাড়ায় শোনা গিয়েছে এই ছবি ঘিরে গুঞ্জন।ছবির পরিচালনার দায়িত্বে থাকবেন মহেশ মঞ্জরেকর।কিন্তু ছবিতে সাভারকরের ভূমিকায় কে অভিনয় করবেন সেই নিয়ে রীতিমতো জল্পনা ছিল।সদ্যই এই বহু চর্চিত বায়োপিক নিয়ে মিলেছে বড় খবর।ছবিতে সাভারকরের ভূমিকায় নজর কাড়তে চলেছেন বলিউড অভিনেতা রণদীপ হুডা।‘সরবজিৎ’-এর পর এই ছবিতেও অভিনেতার সঙ্গে জুটি বেঁধেছেন নির্মাতারা।আগামী জুন মাসেই সাভারকরের বায়োপিকের শ্যুটিং শুরু করতে চলেছেন পরিচালক মহেশ মঞ্জরেকর।বর্তমানে বলিউড অভিনেতাদের মধ্যে অন্যতম রণদীপ হুডা।একের পর এক ছবিতে দুর্দান্ত অভিনয় দিয়ে দর্শকদের মন জয় করেছেন তিনি।‘সরবজিৎ’ ছবিতে রণদীপের অভিনয় সৃষ্টি করেছিল এক অন্য নজির।তবে ইদানিং বলিউড মশালা ছবিতেই বেশি কাজ করছেন অভিনেতা।তবে দামোদর বিনায়ক সাভারকরের বায়োপিক যে রণদীপ ভক্তদের অন্যতম প্রাপ্তি হতে চলেছে তা বলাই বাহুল্য।